Anno 1796 hän sich die Oppositionelle mit em Fürschtabt versöhnt un hän chänne uf Sanggalle zruckkehre. Dr Ildefons von Arx het no im Stiftsarchiv gschafft. Dr Pankraz Vorster isch churzi Zit später sälber - ledschter - Fürschabt worre, het aber müesse in dr  Wirre vu dr politische Umwälzige un Säkularisation ins Exil, wona ihm au dr Ildefons von Arx gfolgt isch. Anno 1805, nooch dr endgültige Ufflösig vu dr Fürschtabtei, isch er uf Sanggalle zruckkehrt un ich Leiter vum Stiftsarchiv worre, 1813 no au Leiter vum Prieschterseminar. S'Bischtum Sanggalle het ihm 1824 d'Würde vum Domherr verlihe.